Predseda Európskej rady

Predseda Európskej rady () je osoba zodpovedná za predsedanie Európskej rade a vedenie jej summitov. Predseda Európskej rady taktiež zastupuje Európsku úniu na svetovej scéne.

Od 1. decembra 2024 je predsedom Európskej rady bývalý portugalský premiér António Costa.

 Zakotvenie a minulosť 
Lisabonská zmluva, platná od 1. decembra 2009, uvádza, že Európska rada volí svojho stáleho predsedu kvalifikovanou väčšinou na dva a pol roka, s jednou možnosťou znovuzvolenia. Odvolanie predsedu Európskej rady (v prípade prekážky alebo závažného pochybenia) takisto vyžaduje kvalifikovanú väčšinu. Predseda Európskej rady nesmie súčasne vykonávať vnútroštátnu funkciu. Na summite Európskej rady v Bruseli 19. novembra 2009 bol historicky prvým stálym predsedom Európskej rady zvolený belgický premiér Herman Van Rompuy, ktorý sa svojho úradu ujal 1. decembra 2009.

Od roku 1975 až do roku 2009 bol predseda Európskej rady neoficiálne pozíciou, ktorú vykonával šéf exekutívy členského štátu riadiaci v danom období Európsku radu v rámci každého pol roka rotujúceho predsedníctva Európskej rady a Rady Európskej únie. Takto sa predsedníctvo Európskej rady vystriedalo do 1. decembra 2009 71 krát.

 Zoznam predsedov 
 Poradie Foto Osoba Štát Obdobie Poznámky 1. 100px|Herman Van Rompuy Herman Van Rompuy  1. december 2009 - 30. november 2014 Belgický predseda vlády(2008-2009) 2. 100px|Donald Tusk Donald Tusk  1. december 2014 - 30. november 2019 Poľský predseda vlády(2007-2014) 3. 100px|Charles Michel Charles Michel  1. december 2019 - 30. november 2024 Belgický predseda vlády(2014-2019)4.150x150bodAntónio Costa1. december 2024 - dnesPortugalský predseda vlády (2015-2024)

 Zdroj 


Kategória:Európska rada
Kategória:Predstavitelia Európskej únie
Kategória:Zoznamy ľudí